da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da az en tr da ceb da ceb ceb ko en da da da de da da sv da en da da da da da da da da da da da da da af da da da da da da da da da da da da da da da da da da da da da da da da en da da da da da da en da da nl da da da da da da da da da da da sv en en en it es nn fr en sv en fr es pl da da da da sv pl it en ru fr el da da da en en en da ceb da ceb es da da en en da de de en nn da en da de de da da en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Hvad er Acnatac, komb.? - Find information på Medicin.dk
Acnatac bruges til behandling af
Acnatac er et hudmiddel mod akne. Kombinationspræparat.
Acnatac anvendes til behandling af akne.
Voksne og børn over 12 år. Påsmøres én gang i døgnet ved sengetid. En lille mængde gel (på størrelse med en ært) duppes på hagen, kinderne, næsen og panden, hvorefter den forsigtigt smøres ind i hele området med akne.
Behandlingen bør ikke vare mere end 12 uger i træk, uden at din læge vurderer behandlingen.
Der kan gå adskillige uger efter behandlingsstart, før du ser bedring i tilstanden.
Hvis du glemmer en dosis, skal den næste dosis påføres på det sædvanlige tidspunkt.
Erfaring savnes vedr. behandling af børn under 12 år.
Højst 1 ud af 100 personer får bivirkningen.
Alvorlig hudreaktion, Overfølsomhed over for sollys, Acne, Fedtet hud, Hudkløe, Hududslæt, Tør hud.
Betændelse i mave-tarmkanalen, Kvalme.
Læs generelt om bivirkninger
Acnatac komb. bør ikke anvendes:
hvis du er allergisk over for clindamycin, tretinoin eller et af de øvrige indholdsstoffer i Acnatac komb.
hvis du har en tilstand af kronisk betændelse i tarmene (fx Crohns sygdom eller  colitis ulcerosa), eller hvis du tidligere har haft tyktarmsbetændelse (colitis) i forbindelse med brug af antibiotika karakteriseret ved langvarig eller udtalt diarré eller mavekramper.
hvis du eller et familiemedlem tidligere har haft hudkræft.
hvis du lider af akut eksem (fx betændt, rød, tør og skællende hud), rosacea eller akutte betændelsestilstande i huden (fx betændelse i hårsækkene) - især rundt om munden (perioral dermatitis).
hvis du lider af visse særlige former for akne kendetegnet ved små, pusfyldte blærer og dybe, væskefyldte, knudeformede akneskader (acne conglobata og acne fulminans).
Acnatac komb. skal anvendes med forsigtighed i følgende situationer:
Dette lægemiddel må ikke komme i kontakt med sarte hudområder (mund, øjne, slimhinder og irriteret eller eksemplaget hud). Hvis lægemidlet ved et uheld kommer i kontakt med øjnene, skal du skylle øjnene med rigeligt lunkent vand.
Efter påsmøring af gelen skal du vaske hænder.
Hvis du får længerevarende eller udtalt diarré eller mavekramper, skal du straks stoppe brugen af Acnatac komb. og tale med din læge.
Acnatac komb. bør ikke påføres samtidigt med andre hudpræparater eller kosmetik.
Hvis du har atopisk eksem (en kronisk, kløende betændelsestilstand i huden), skal du tale med din læge, før du bruger dette lægemiddel.
Du bør undgå solbadning eller solarier, mens du behandles med Acnatac komb., da midlet kan gøre huden mere sart over for solskoldning.
Tal med lægen, hvis der opstår akut betændelse i huden, når du bruger dette lægemiddel.
Brug af anden medicin
Det er vigtigt at informere lægen om alle de lægemidler, du tager.
Samtidig brug af andre hudpræparater (fx medicinske sæber, kemiske slibemidler eller renseprodukter og produkter med høje koncentrationer af alkohol) kan have en kraftigt udtørrende virkning på huden og bør ske med forsigtighed.
Samtidig behandling med binyrebarkhormoner , visse antibiotika (fx erythromycin og metronidazol) eller muskelafslappende midler, der benyttes i forbindelse med bedøvelse, bør undgås.
Acnatac komb. kan øge den blodfortyndende virkning af vitamin k-antagonister (som fx warfarin) og medføre blødninger. Din INR-værdi skal derfor kontrolleres jævnligt.
Læs mere om gravide og medicin
Kan om nødvendigt anvendes. Denne tekst afviger fra firmaets godkendte produktinformation (produktresumé).
Læs mere om ammende og medicin
Læs mere om bloddonorer og medicin
Clindamycin er et antibiotikum (et middel mod bakterier). Det hæmmer væksten af de bakterier, der er forbundet med akne, og dæmper dermed den betændelsestilstand, som er forårsaget af disse bakterier.
Tretinoin normaliserer cellevæksten i hudens overflade og giver normal afstødning af de celler, der tilstopper hårsækkene i de akne-plagede områder. Derved forebygges ophobningen af talg og tidlig dannelse af akneskader (sorte og hvide hudorme).
Efter åbning: Kan opbevares højst 3 måneder i tætlukket tube.
Gel. 1 g indeholder 10 mg clindamycin (som phosphat) og 0,25 mg tretinoin.
Pakninger, priser, tilskud og udlevering
gel 10 mg/g+0,25 mg/g
Læs mere om tilskud
Læs mere om udlevering
Information til sundhedsfaglige om
11.08.2021. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne. Indholdet på Medicin.dk – Borger kan ikke erstatte rådgivning eller behandling af en sundhedsprofessionel, (fx læge, farmaceut, sygeplejerske eller farmakonom).
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø